ddrg/super_eurlex huggingface dataset:
Člen 61

Vlada Italijanske republike izroči vladam novih držav članic overjeno kopijo Pogodbe o Evropski uniji, Pogodbe o ustanovitvi Evropske skupnosti in Pogodbe o ustanovitvi Evropske skupnosti za atomsko energijo in pogodb, ki ju spreminjajo ali dopolnjujejo, vključno s Pogodbo o pristopu Kraljevine Danske, Irske in Združenega kraljestva Velika Britanija in Severna Irska k Evropski gospodarski skupnosti in k Evropski skupnosti za atomsko energijo, Pogodbo o pristopu Helenske republike k Evropski gospodarski skupnosti in k Evropski skupnosti za atomsko energijo, Pogodbo o pristopu Kraljevine Španije in Portugalske republike k Evropski gospodarski skupnosti in k Evropski skupnosti za atomsko energijo ter Pogodbo o pristopu Republike Avstrije, Republike Finske in Kraljevine Švedske k Evropski uniji v angleškem, danskem, finskem, francoskem, grškem, irskem, italijanskem, nemškem, nizozemskem, portugalskem, španskem in švedskem jeziku.

Besedila teh pogodb, sestavljena v češkem, estonskem, madžarskem, latvijskem, litovskem, malteškem, poljskem, slovaškem in slovenskem jeziku, se priložijo temu aktu. Ta besedila so enako verodostojna kakor besedila pogodb iz prvega odstavka, sestavljena v sedanjih jezikih.

--------------------------------------------------
10. SOCIALNA POLITIKA IN ZAPOSLOVANJE

31989 L 0655: Direktiva Sveta 89/655/EGS z dne 30. novembra 1989 o minimalnih varnostnih in zdravstvenih zahtevah za uporabo delovne opreme delavcev pri delu (druga posebna direktiva v smislu člena 16 (1) Direktive 89/391/EGS) (UL L 393, 30.12.1989, str. 13), kakor je bila nazadnje spremenjena z:

- 32001 L 0045: Direktivo 2001/45/ES Evropskega parlamenta in Sveta z dne 27.6.2001 (UL L 195, 19.7.2001, str. 46).

Na Poljskem se do 31. decembra 2005 Direktiva 89/655/EGS ne uporablja v zvezi z delovno opremo, ki je bila vgrajena pred 31. decembrom 2002.

Od dne pristopa pa vse do konca zgoraj navedenega obdobja bo Poljska nadaljevala z rednim ažurnim obveščanjem Komisije o časovnem razporedu in ukrepih, ki so bili sprejeti za uskladitev s to direktivo.

--------------------------------------------------
C. KAKOVOST VODE

31991 L 0271: Direktiva Sveta 91/271/EGS z dne 21. maja 1991 o čiščenju komunalne odpadne vode (UL L 135, 30.5.1991, str. 40), kakor je bila spremenjena z:

- 31998 L 0015: Direktivo Komisije 98/15/ES z dne 27.2.1998 (UL L 67, 7.3.1998, str. 29).

Z odstopanjem od členov 3, 4 in, če je treba opredeliti občutljiva področja, od člena 5(2) Direktive 91/271/EGS, se do 31. decembra 2012 zahteve za zbiranje, odvajanje in čiščenje komunalne odpadne vode ne uporabljajo na Cipru v skladu z naslednjimi vmesnimi cilji:

- do 31. decembra 2008 se doseže upoštevanje direktive za 2 območji poselitve/aglomeraciji (Limassol in Paralimni) s populacijskim ekvivalentom več kot 15000;

- do 31. decembra 2009 se doseže upoštevanje direktive za eno nadaljnje območje poselitve/aglomeracijo (Nicosia) s populacijskim ekvivalentom več kot 15000;

- do 31. decembra 2011 se doseže upoštevanje direktive za eno nadaljnje območje poselitve/aglomeracijo (Paphos) s populacijskim ekvivalentom več kot 15000.

--------------------------------------------------
Uradni list L 236 , 23/09/2003 str. 0983 - 0983



39. Izjava Vlade Republike Poljske o javni morali Vlada Republike Poljske razume, da določbe Pogodbe o Evropski uniji, pogodb, ki ustanavljajo Evropske skupnosti, in v določbah, ki te pogodbe spreminjajo in dopolnjujejo, v ničemer ne omejujejo Poljske pri urejanju vprašanj moralnega pomena in tistih povezanih z varstvom človekovega življenja. --------------------------------------------------
Uradni list L 236 , 23/09/2003 str. 0977 - 0977



15. Izjava o prostem gibanju delavcev: Poljska EU poudarja močne elemente diferenciacije in prožnosti v ureditvi prostega gibanja delavcev. Države članice si prizadevajo poljskim državljanom v nacionalnem pravu zagotoviti večji dostop na trg dela, da bi se pospešilo približevanje pravnemu redu EU. Kot posledica se morajo možnosti poljskih državljanov za zaposlitev v EU s pristopom Poljske znatno izboljšati. Poleg tega bodo države članice EU na najboljši možni način uporabljale predlagano ureditev, da bi se kar najhitreje prešlo v popolno uporabo pravnega reda EU na področju prostega gibanja delavcev. --------------------------------------------------
Uradni list L 236 , 23/09/2003 str. 0037 - 0038



Člen 14 Drugi odstavek člena 258 Pogodbe ES in člena 166 Pogodbe Euratom se nadomestita z naslednjim: "Število članov odbora je naslednje: Belgija | 12 | Češka | 12 | Danska | 9 | Nemčija | 24 | Estonija | 7 | Grčija | 12 | Španija | 21 | Francija | 24 | Irska | 9 | Italija | 24 | Ciper | 6 | Latvija | 7 | Litva | 9 | Luksemburg | 6 | Madžarska | 12 | Malta | 5 | Nizozemska | 12 | Avstrija | 12 | Poljska | 21 | Portugalska | 12 | Slovenija | 7 | Slovaška | 9 | Finska | 9 | Švedska | 12 | Združeno kraljestvo | 24". | . --------------------------------------------------
Člen 3

1. Določbe schengenskega pravnega reda, kakor so vključene v okvir Evropske unije s protokolom, ki je priložen Pogodbi o Evropski uniji in Pogodbi o ustanovitvi Evropske skupnosti (v nadaljevanju "Schengenski protokol"), in akti, ki temeljijo na njem oziroma so z njim kako drugače povezani, našteti v Prilogi I k temu aktu, kakor tudi vsi nadaljnji takšni akti, ki so sprejeti pred dnem pristopa, so zavezujoči in se uporabljajo v novih državah članicah od dne pristopa.

2. Določbe schengenskega pravnega reda, kakor so vključene v okvir Evropske unije, in določbe aktov, ki na njih temeljijo oziroma so z njim kako drugače povezani in jih odstavek 1 ne vsebuje, so zavezujoče za nove države članice od dne pristopa, vendar se v novih državah članicah uporabljajo šele na podlagi posebnega sklepa Sveta, ki se sprejme po preveritvi v skladu s schengenskimi postopki ocenjevanja, da so v novih državah članicah izpolnjeni vsi potrebni pogoji za uporabo vseh delov zadevnega pravnega reda, in po posvetovanju z Evropskim parlamentom.

Svet odloča s soglasjem svojih članov, ki predstavljajo vlade držav članic, za katere določbe iz tega odstavka že veljajo, in predstavnika vlade države članice, za katero se morajo določbe še uveljaviti. Člani Sveta, ki predstavljajo vladi Irske in Združenega kraljestva Velike Britanije in Severne Irske sodelujejo pri teh odločitvah, če se le-te vežejo na določbe schengenskega pravnega reda in aktov, ki na njem temeljijo, ali so z njim kako drugače povezane, v katerih ti državi sodelujeta.

3. Sporazumi, ki jih v skladu s členom 6 Schengenskega protokola sklene Svet Evropske unije, so od dne pristopa zavezujoči za nove države članice.

4. Nove države članice se v zvezi s tistimi konvencijami ali instrumenti s področja pravosodja in notranjih zadev, ki so neločljivo povezani z doseganjem ciljev Pogodbe EU, zavezujejo, da bodo:

- pristopile k tistim, ki so jih sedanje države članice do dne pristopa odprle za podpis, in k tistim, ki jih je Svet pripravil v skladu z naslovom VI Pogodbe EU in jih državam članicam priporočil v sprejetje;

- uvedle upravne in druge ukrepe, take kot so jih do dne pristopa sprejele sedanje države članice ali Svet, da bi olajšale dejansko sodelovanje med institucijami in organizacijami držav članic na področju pravosodja in notranjih zadev.

--------------------------------------------------
E. JEDRSKA VARNOST IN VARSTVO PRED SEVANJEM

31997 L 0043: Direktiva Sveta 97/43/Euratom z dne 30. junija 1997 o varstvu zdravja posameznikov pred nevarnostjo ionizirajočega sevanja zaradi izpostavljenosti sevanju v zdravstvu in razveljavitvi Direktive 84/466/Euratom (UL L 180, 9.7.1997, str. 22).

Z odstopanjem od členov 8 in 9(1) Direktive 97/43/Euratom se do 31. decembra 2005 določbe o radiološki opremi in posebnih postopkih v Latviji ne uporabljajo. Taka oprema se ne daje na trg v drugih državah članicah.

--------------------------------------------------
6. PROMETNA POLITIKA

31985 R 3821: Uredba Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (UL L 370, 31.12.1985, str. 8), kakor je bila nazadnje spremenjena z:

- 32002 R 1360: Uredbo Komisije (ES) št. 1360/2002 z dne 13.6.2002 (UL L 207, 5.8.2002, str. 1).

Z odstopanjem od člena 3(1) Uredbe (EGS) št. 3821/85 se zahteva o vgraditvi in uporabi nadzorne naprave v vozilih registriranih za cestni prevoz potnikov ali tovora ne uporablja za Ciper do 31. decembra 2005 za vozila, ki so bila registrirana pred 1. januarjem 2002 in opravljajo izključno notranji prevoz. Vozniki teh vozil bodo beležili čas vožnje in obdobja počitkov v osebni dnevnik vožnje.

--------------------------------------------------
1. Skupna izjava: Ena Evropa

Danes je velik dan za Evropo. Zaključili smo pristopna pogajanja med Evropsko unijo in Ciprom, Češko, Estonijo, Madžarsko, Latvijo, Litvo, Malto, Poljsko, Slovaško in Slovenijo. 75 milijonov ljudi bomo pozdravili kot nove državljane Evropske unije.

Sedanje države članice in države pristopnice izrekamo popolno podporo nepretrganemu, vključujočemu in nepovratnemu procesu širitve. Pristopna pogajanja z Bolgarijo in Romunijo se bodo nadaljevala na osnovi enakih načel, ki so vodila pogajanja do sedaj. Že doseženi uspehi v teh pogajanjih ne bodo postavljeni pod vprašaj. Z ozirom na napredek dosežen pri izpolnjevanju meril članstva, je cilj je sprejeti Bolgarijo in Romunijo kot novi državi članici leta 2007. Pozdravljamo pomembno odločitev, ki je bila sprejeta danes, o naslednji fazi kandidature Turčije za članstvo v Evropski uniji.

Naša skupna želja je, da Evropa postane celina demokracije, svobode, miru in napredka. Unija ostaja odločena izogibati se novim delitvam v Evropi in spodbujanju stabilnosti in blaginje v okviru novih meja Unije in preko njih. Veselimo se skupnega dela v naših skupnih prizadevanjih, da bodo ti cilji doseženi.

Naš cilj je ena Evropa.

Belgija

Nemčija

Španija

Italija

Litva

Malta

Poljska

Slovaška

Združeno kraljestvo

Češka

Estonija

Francija

Ciper

Luksemburg

Nizozemska

Portugalska

Finska

Danska

Grčija

Irska

Latvija

Madžarska

Avstrija

Slovenija

Švedska

--------------------------------------------------
A. KMETIJSKA ZAKONODAJA

32001 R 1260: Uredba Sveta (ES) št. 1260/2001 z dne 19. junija 2001 o skupni ureditvi trgov v sektorju sladkorja (UL L 178, 30.6.2001, str. 1), kakor je bila spremenjena z:

- 32002 R 0680: Uredbo Komisije (ES) št. 680/2002 z dne 19.4.2002 (UL L 104, 20.4.2002, str. 26).

Z odstopanjem od člena 45 Uredbe (ES) št. 1260/2001 in ustreznih členov drugih uredb o skupni ureditvi kmetijskih trgov lahko Slovaška do 31. decembra 2006 nadaljuje z dodeljevanjem državnih pomoči, da zagotovi delovanje sistema skladiščnic in prejemnic iz Zakona št. 144/1998 Z.z. o skladiščnicah in prejemnicah, ki je stopil v veljavo 1. junija 1998.

Slovaška Komisiji predloži letno poročilo o izvajanju ukrepov državnih pomoči, v katerem so navedene oblike pomoči in zneski.

--------------------------------------------------
23. Skupna izjava Republike Madžarske in Republike Slovenije o prilogi X, poglavju 7, točki 1(a)(ii), in prilogi XIII, poglavju 6, točki (1)(a)(i), k aktu o pristopu

Če se prehodno obdobje iz člena 28(1) Šeste direktive o DDV do sredine leta 2007 ne nadomesti z dokončnim sistemom in če predlog za njegovo nadomestitev ni v taki fazi postopka, ki omogoča njegovo nadomestitev do konca leta 2007, bosta Republika Madžarska in Republika Slovenija zahtevali pravočasno poročilo Komisije Svetu o delovanju prehodne ureditve iz Priloge X, Poglavja 7, točke 1(a)(ii), in Priloge XIII, Poglavja 6, točke (1)(a)(i), k Aktu o pristopu. Poročilo upošteva pravilno delovanje notranjega trga in možne škodljive posledice za gostinska sektorja v Republiki Madžarski in Republiki Sloveniji, predvsem izgubo delovnih mest, povečanje neprijavljenega zaposlovanja in povišanja ravni cen gostinskih storitev za končnega potrošnika.

--------------------------------------------------
B. PROSTO GIBANJE DELAVCEV

31968 L 0360: Direktiva Sveta št. 68/360/EGS z dne 15. oktobra 1968 o odpravi omejitev gibanja in prebivanja v Skupnosti za delavce držav članic in za njihove družine (UL L 257, 19.10.1968, str. 13), kakor je bila spremenjena z:

- 11972 B: Aktom o pogojih pristopa in prilagoditvah Pogodb — pristop Kraljevine Danske, Irske in Združenega kraljestva (UL L 73, 27.3.1972, str. 14),

- 11979 H: Aktom o pogojih pristopa in prilagoditvah Pogodb — pristop Helenske republike (UL L 291, 19.11.1979, str. 17),

- 11985 I: Aktom o pogojih pristopa in prilagoditvah Pogodb — pristop Kraljevine Španije in Portugalske republike (UL L 302, 15.11.1985, str. 23),

- 11994 N: Aktom o pogojih pristopa in prilagoditvah Pogodb — pristop Republike Avstrije, Republike Finske in Kraljevine Švedske (UL C 241, 29.8.1994, str. 21).

Opomba 1 k Prilogi se nadomesti z naslednjim:

"belgijskem/ belgijski, češkem/ češki, danskem/ danski, nemškem/ nemški, estonskem/ estonski, grškem/ grški, španskem/ španski, francoskem/ francoski, irskem/ irski, italijanskem/ italijanski, ciprskem/ ciprski, latvijskem/ latvijski, litvanskem/ litvanski, luksemburškem/ luksemburški, madžarskem/ madžarski, malteškem/ malteški, nizozemskem/ nizozemski, avstrijskem/ avstrijski, poljskem/ poljski, portugalskem/ portugalski, slovenskem/ slovenski, slovaškem/ slovaški, finskem/ finski, švedskem/ švedski, britanskem/ britanski, glede na državo, ki izdaja dovoljenje."

--------------------------------------------------
41. Izjava Republike Slovenije o bodoči regionalni razdelitvi Republike Slovenije

Republika Slovenija poudarja pomen, ki ga pripisuje uravnoteženemu regionalnemu razvoju in potrebi po zmanjševanju socialno-ekonomskih razlik med svojimi regijami.

Republika Slovenija ugotavlja, da je pristojnost za odločitve o regionalni razdelitvi v izključni pristojnosti Republike Slovenije, z izjemo odločitve o regionalni razdelitvi Slovenije za namene skupne regionalne klasifikacije teritorialnih enot (NUTS).

V okviru pristopnih pogajanj je bila zadeva regionalne razdelitve Slovenije na ravni NUTS 2 prehodno urejena na devetnajstem sestanku konference na ravni namestnikov dne 29. julija 2002, kot to določajo sklepi konference. Ti sklepi so bili potrjeni na sestanku konference na ravni ministrov dne 1. oktobra 2002.

V sklepe konference je bila vključena izjava Republike Slovenije, ki ji v nobeni fazi ni ugovarjala nobena država članica. Njen ustrezni del se glasi:

"Slovenija z zadovoljstvom ugotavlja, da je EU vzela na zanje, da se bo v obdobju do konca leta 2006 celo ozemlje Slovenije obravnavalo kot enotna regija na ravni NUTS, da Slovenija namerava izvajati en enotni programski dokument za celo ozemlje Slovenije za obdobje programiranja do konca leta 2006 in da bo Slovenija nadaljevala razprave s Komisijo o ozemeljski razdelitvi, ki bi zagotavljala uravnotežen regionalni razvoj, da bi se, ko bo že država članica, najkasneje do konca leta 2006, ponovno preučilo njeno NUTS klasifikacijo.

Če se predlog Uredbe Evropskega parlamenta in Sveta o skupni statistični klasifikaciji teritorialnih enot (NUTS) sprejme in začne veljati pred pristopom Slovenije, se bo Slovenija, če bo to potrebno, z EU pogajala o njeni uporabi za ozemeljsko razdelitev Slovenije.

Na podlagi tega lahko Slovenija sprejme predlog EU in se strinja, da v tej fazi v tem poglavju niso potrebna nadaljnja pogajanja."

--------------------------------------------------
A. KAKOVOST ZRAKA

31994 L 0063: Direktiva Evropskega parlamenta in Sveta 94/63/ES z dne 20. decembra 1994 o nadzorovanju emisij hlapnih organskih spojin (HOS) pri skladiščenju bencina in njegovi distribuciji iz terminalov do bencinskih servisov (UL L 365, 31.12.1994, str. 24).

1. Z odstopanjem od člena 3 in Priloge I Direktive 94/63/ES se zahteve za obstoječe naprave za skladiščenje v terminalih v Litvi do 31. decembra 2007 ne uporabljajo za naprave za skladiščenje s količino pretočenega bencina manjšo ali enako 50000 ton/leto.

2. Z odstopanjem od člena 4 in Priloge II Direktive 94/63/ES se zahteve za polnjenje in praznjenje obstoječih premičnih rezervoarjev v terminalih v Litvi do 31. decembra 2007 ne uporabljajo za 12 terminalov s količino pretočenega bencina manjšo ali enako 150000 ton/leto.

3. Z odstopanjem od člena 5 Direktive 94/63/ES se zahteve za obstoječe premične rezervoarje v terminalih ne uporabljajo v Litvi do 31. decembra 2005 za 140 avtocistern in 1900 železniških cistern.

4. Z odstopanjem od člena 6 in Priloge III Direktive 94/63/ES se zahteve za polnjenje obstoječih naprav za skladiščenje na bencinskih servisih ne uporabljajo v Litvi do 31. decembra 2007 za bencinske servise s količino pretočenega bencina, ki je manjša ali enaka 1000 m3/leto.

--------------------------------------------------
7. OBDAVČITEV

1. 31977 L 0388: Šesta Direktiva Sveta 77/388/EGS z dne 17. maja 1977 o usklajevanju zakonodaj držav članic o prometnih davkih — Skupni sistem davka na dodano vrednost: enotna osnova za obdavčitev (UL L 145, 13.6.1977, str. 1), kakor je bila nazadnje spremenjena z:

- 32002 L 0038: Direktivo Sveta 2002/38/ES z dne 7.5.2002 (UL L 128, 15.5.2002, str. 41).

Z odstopanjem od člena 12(3)(a) Direktive 77/388/EGS lahko Ciper do 31. decembra 2007 ohrani oprostitev z vračilom davka, plačanega v predhodni fazi od dobave farmacevtskih izdelkov in živil za prehrano ljudi, z izjemo sladoleda, ledenih lizik, zmrznjenega jogurta, ledu iz vode in podobnih izdelkov ter drobnega slanega peciva (krompirjev čips/paličice, rahlo slano pecivo in podobni izdelki, ki so brez nadaljnje priprave pakirani za prehrano ljudi).

Z odstopanjem od člena 12(3)(a) Direktive 77/388/EGS lahko Ciper do 31. decembra 2007 ali do konca prehodnega obdobja iz člena 28l direktive, karkoli nastopi prej, ohrani nižjo stopnjo davka na dodano vrednost, ki ne sme biti nižja od 5 %, od gostinskih storitev.

Brez poseganja v postopek iz člena 27 Direktive 77/388/EGS lahko Ciper eno leto od dne pristopa še naprej uporablja poenostavljen postopek davka na dodano vrednost za uporabo sistema za gotovinsko računovodstvo in za vrednost dobav med povezanimi osebami.

Za uporabo člena 28(3)(b) Direktive 77/388/EGS lahko Ciper do 31. decembra 2007 oprosti davka na dodano vrednost dobavo gradbenih zemljišč iz točke 16 Priloge F direktive.

Taka oprostitev ne velja za lastna sredstva, za katera bo treba osnovo za obdavčitev ponovno ugotoviti v skladu z Uredbo Sveta (EGS, Euratom) št. 1553/89 [2] o dokončni enotni ureditvi zbiranja lastnih sredstev iz davka na dodano vrednost.

Za uporabo člena 28(3)(b) Direktive 77/388/EGS lahko Ciper, dokler se ne izpolni pogoj iz člena 28(4) Direktive ali dokler se ista oprostitev uporablja za katerokoli sedanjo državo članico, karkoli nastopi prej, ohrani oprostitev davka na dodano vrednost od mednarodnega prevoza potnikov iz točke 17 Priloge F direktive.

2. 31992 L 0081: Direktiva Sveta 92/81/EGS z dne 19. oktobra 1992 o uskladitvi trošarinskih struktur za mineralna olja (UL L 316, 31.10.1992, str. 12), kakor je bila nazadnje spremenjena z:

- 31994 L 0074: Direktivo Sveta 94/74/ES z dne 22.12.1994 (UL L 365, 31.12.1994, str. 46).

Brez poseganja v uradno odločitev, ki se sprejme v skladu s postopkom iz člena 8(4) Direktive 92/81/EGS, lahko Ciper eno leto od dne pristopa uporablja oprostitev plačila trošarin na mineralna olja, ki se uporabljajo za proizvodnjo cementa.

Brez poseganja v uradno odločitev, ki se sprejme v skladu s postopkom iz člena 8(4) Direktive 92/81/EGS, lahko Ciper eno leto od dne pristopa uporablja tudi oprostitev plačila dodatnih trošarin na vse vrste goriv, ki se uporabljajo za lokalni prevoz potnikov.

[2] UL L 155, 7.6.1989, str. 9. Uredba, kakor je bila nazadnje spremenjena z Uredbo (ES, Euratom) št. 1026/1999 (UL L 126, 20.5.1999, str. 1).

--------------------------------------------------
Člen 37

1. Če se do konca obdobja, ki traja največ tri leta po pristopu, v katerem koli gospodarskem sektorju pojavijo resne težave, ki bi utegnile trajati dalj časa ali ki bi lahko resno poslabšale gospodarske razmere na določenem območju, lahko nova država članica zaprosi za dovoljenje za sprejetje zaščitnih ukrepov, da bi nastale razmere popravila in da bi ta sektor prilagodila gospodarstvu skupnega trga.

V enakih razmerah lahko vsaka sedanja država članica zaprosi za dovoljenje za sprejetje zaščitnih ukrepov glede ene ali več novih držav članic.

2. Na prošnjo zadevne države Komisija po hitrem postopku določi zaščitne ukrepe, ki so po njenem mnenju potrebni, ter podrobno opredeli pogoje in način njihovega izvajanja.

V resnih gospodarskih težavah in na izrecno prošnjo zadevne države članice Komisija odloči v petih delovnih dneh po prejemu prošnje, ki so ji priloženi ustrezni podatki. Tako sprejeti ukrepi se začnejo uporabljati takoj, upoštevajo interese vseh zadevnih strank in nimajo za posledico mejnih kontrol.

3. Ukrepi, dovoljeni na podlagi odstavka 2, lahko vsebujejo odstopanja od pravil Pogodbe ES in tega akta v takšnem obsegu in za toliko časa, kolikor je nujno potrebno za doseganje ciljev iz odstavka 1. Prednost imajo ukrepi, ki kar najmanj ovirajo delovanje skupnega trga.

--------------------------------------------------
Uradni list L 236 , 23/09/2003 str. 0797 - 0797



1. PROSTI PRETOK KAPITALA Pogodba o ustanovitvi Evropske skupnosti: Tretji del, Naslov III, člen 58(1)(a) Pravica držav članic iz člena 58(1)(a) Pogodbe ES, da uporabljajo ustrezne določbe svojega davčnega prava, se bo uporabljala le glede ustreznih določb, ki so obstajale ob koncu leta 1993. V primeru Estonije bo ta datum 31. december 1999.Vendar pa se to uporablja le za pretok kapitala med državami članicami in za plačila, ki se jih izvede med državami članicami. --------------------------------------------------
8. Izjava o naftnem skrilavcu, notranjem trgu z električno energijo in Direktivi 96/92/ES Evropskega parlamenta in Sveta z dne 19. decembra 1996 o skupnih pravilih notranjega trga z električno energijo (Direktiva o električni energiji): Estonija

Unija bo natančno spremljala izpolnjevanje obveznosti Estonije glede nadaljnjih priprav na notranji trg energije (prestrukturiranje sektorja naftnega skrilavca, prestrukturiranje sektorja za električno energijo, zakonodaja, okrepitev Inšpektorata za energetski trg, itd.).

Unija opozarja Estonijo na zaključke zasedanj Evropskega sveta v Lizboni in Barceloni, ki se nanašajo na pospeševanje odpiranja trga, med drugim sektorja za električno energijo in sektorja za plin, s ciljem, da bi se na teh področjih doseglo popolno delovanje notranjega trga, in jemlje na znanje izjave Estonije, ki so bile v zvezi s tem podane v okviru pristopnih pogajanj dne 27. maja 2002. Unija upošteva, da Estonija, ne glede na potrebo po hitri vzpostavitvi popolnega delovanja trga električne energije, obdrži svoje stališče glede prihodnjega razvoja zakonodaje na tem področju. Unija pri tem priznava posebno stanje pri prestrukturiranju sektorja za naftni skrilavec, ki bo zahtevalo dodatne napore do konca leta 2012 in do tega datuma potrebo po postopnem odpiranju estonskega trga za električno energijo za negospodinjske stranke.

Unija ugotavlja, da bo, zaradi omejevanja možnega izkrivljanja konkurence na notranjem trgu električne energije, morda potrebno uporabiti zaščitne mehanizme, kot na primer klavzulo o vzajemnosti iz Direktive 96/92/ES.

Komisija bo natančno spremljala razvoj proizvodnje električne energije in možne spremembe na trgu električne energije v Estoniji in sosednjih državah.

Brez poseganja v zgornje določbe lahko od leta 2009 naprej vsaka država članica zahteva od Komisije, da oceni razvoj trgov električne energije na območju Baltika. Na podlagi te ocene in z upoštevanjem edinstvene narave naftnega skrilavca ter socialnih in ekonomskih razlogov, ki so vezani na izkop, proizvodnjo in porabo naftnega skrilavca v Estoniji in ob upoštevanju ciljev Skupnosti glede trga električne energije, Komisija Svetu poroča in predloži ustrezna priporočila.

--------------------------------------------------